17. Fastsættelse af gebyr for anvisning af erhvervsaffald og anmeldelse af jordflytning 
(Åben)
Tidl. politisk behandling
Forventet sagsgang
TM-U, ØK, BY
Lovgrundlag
Affaldsaktørbekendtgørelsen § 18 stk. 4 og 5
SAGENS INDHOLD
Byrådet 
skal 
med 
denne 
sag 
tage 
stilling 
til 
fastsættelsen 
af 
to 
nye 
erhvervsaffaldsgebyrer: 
• Gebyr for anmeldelse og anvisning af erhvervsaffald.
• Gebyr for anmeldelse af flytning af jord, som er erhvervsaffald.
Med vedtagelse af en ny affaldsaktørbekendtgørelse (bek. nr. 2097 af 14. december 2020) blev det 
besluttet, at landets kommuner fremover skal opkræve et gebyr for konkret anvisning af erhvervsaffald og 
for håndtering af anmeldelser af flytning af jord, som er erhvervsaffald. 
VURDERING
[adresse] har tidligere opkrævet et erhvervsadministrationsgebyr for alle virksomheder 
beliggende i kommunen. Gebyret skulle dække en del af kommunernes administrative opgaver på 
affaldsområdet, såsom udarbejdelse af affaldsplaner og regulativer, anvisning af affald og håndtering af 
anmeldelser af jordflytning.
Ved lovændringen 1. januar 2019 blev erhvervsadministrationsgebyret afskaffet. Herefter skulle de 
kommunale udgifter dækkes via finansloven og udmøntes som DUT med undtagelse af kommunernes 
sagsbehandling vedrørende anvisninger af erhvervsaffald og anmeldelse af de jordflytninger, som er 
erhvervsaffald. Disse opgaver er ikke mulige at skattefinansiere, idet opgaverne er for nært tilknyttede en 
specifik virksomhed (jf. forureneren-betaler-princippet), og de skal i stedet fortsat gebyrfinansieres. På den 
måde er det kun virksomheder, der foretager jordflytninger eller skal have anvist affald, der skal betale.
De to nye gebyrer skal dække de udgifter, kommunen har i forbindelse med anvisning af erhvervsaffald og 
anmeldelse af jordflytning. Der vil primært være tale om udgifter relateret til tidsforbrug i forbindelse med 
sagsbehandling af den enkelte anmeldelse samt udgifter til et specifikt IT-system og til fakturering. I henhold 
til affaldsaktørbekendtgørelsen skal gebyrerne afspejle tidsforbruget ved hver enkelt sag. Samtidigt skal 
det også være muligt at inddele gebyrerne i forskellige trin.
Gebyr for anvisning af erhvervsaffald
Dette gebyr vedrører omkostninger til sagsbehandling af konkrete anvisninger af erhvervsaffald til 
bortskaffelse, der ikke allerede er omfattet af kommunens regulativer og indsamlingsordninger. Teknik og 
Miljø vurderer, at antallet af anmeldelser, der kan pålægges et gebyr, vil ligge på 0-3 sager om året. 
Gebyr for anmeldelse af jordflytning 
Gebyret skal dække over kommunens omkostninger i forbindelse med anmeldelse og dokumentation af 
flytning af jord, som er erhvervsaffald. På baggrund af antallet af de seneste års jordflytninger i [adresse] 
Sagsnr. EMN-2022-00395
DokID: 2581588
Britt Østergaard
Byråd
26-04-2022 19:00
Kommune forventer Teknik og Miljø, at antallet af årlige jordflytninger, som kan pålægges et gebyr, vil ligge 
på ca. 100.
 
Sagsbehandlingstiden for en jordflytning varierer meget. Teknik og Miljø vurderer, at omtrent halvdelen af 
kommunens jordflytninger har et tidsforbrug på ca. 30 minutter pr. sag. Derimod kan jordflytninger i 
forbindelse med større anlægsprojekter eller ved grunde kortlagt i henhold til jordforureningsloven, hvor der 
også medfølger en jordhåndteringsplan, være betydeligt mere tidskrævende pga. sagernes kompleksitet. 
Sideløbende med indførelsen af gebyr for jordflytning vil en digital selvbetjeningsløsning for anmeldelse af 
jordflytning (Jordweb) også blive lanceret. Teknik og Miljø forventer, at de fleste jordanmeldere og 
jordmodtagere i dag allerede er bekendte med Jordweb, idet systemet anvendes i mange kommuner. 
Jordweb vil medvirke til, at jordanmeldelserne bliver mere ensartede og på sigt reducere 
sagsbehandlingstiden. Samtidig forventes kvaliteten og dokumentationen af de indsendte jordanmeldelser 
forbedret.
Gebyrerne foreslås at træde i kraft pr. 1. juni 2022.
ØKONOMI
Der er ikke særlige argumenter for, at timesatsen vedrørende affaldssager skal være forskellig fra 
timesatsen for jordflytningssager. Teknik og Miljø forslår derfor, at timeprisen bliver den samme for de to 
gebyrer.
Timeprisen, der kan faktureres for ved behandlingen af sager, der vedrører de to gebyrer, er beregnet på 
baggrund af et udtræk af gennemsnitslønnen i miljøafdelingen for relevante medarbejdere samt indirekte 
omkostninger til ledelse, kontorforhold, husleje mm. Ordningen skal (jf. affaldsaktørbekendtgørelsen) 
økonomisk hvile i sig selv set over en 4-årig periode. Dette sikres ved, at timeprisen modsvarer kommunens 
administrative udgifter samt udgifter til det nødvendige IT-system.
Teknik og Miljø forventer, at gebyrerne er gældende for 2022, hvorefter de reguleres årligt, da gebyret skal 
dække de faktiske kommunale omkostninger i forbindelse med ordningen. 
Teknik og Miljø foreslår, at sagsbehandlingstiden for en anmeldelse af jordflytning faktureres med et 
grundgebyr, der dækker en halv times sagsbehandling samt de faste udgifter til IT-system (Jordweb). 
[adresse] vil være det samme for alle jordflytningssager uanset sagernes kompleksitet. Derudover 
faktureres efter medgået tid i den konkrete sag i henhold til en fastlagt timepris, og der vil blive opkrævet 
gebyr pr. påbegyndt kvarter efter den første halve time.
Forslag til takster
2022
Grundgebyr (jordflytning)
640,00 kr.
Timepris (jordflytning og anvisning af erhvervsaffald)
524,00 kr. 
  Beløb er uden moms
Med 
gebyrkravet 
bliver 
[adresse] 
Kommune 
modregnet 
159.000 
kr. 
i 
DUT-beløbet 
vedr. 
affaldsaktørbekendtgørelsen fra 2022 og frem. Teknik og Miljø forventer, at de nye gebyrer for anmeldelse 
af jordflytning vil medføre en årlig indtægt på 100.000 -130.000 kr.
INDDRAGELSE
Favrskov Kommunes jordanmeldere og jordmodtagere vil blive orienteret om den nye praksisændring via 
kommunens hjemmeside. Orienteringen vil ske en måned før gebyrordningen træder i kraft pr. 1. juni 2022. 
Kommunens hjemmeside vil blive opdateret med information omkring de nye gebyrer samt den nye digitale 
selvbetjeningsløsning, Jordweb.
INDSTILLING
Direktøren for Teknik og Miljø indstiller til Byrådet:
1.
At de to gebyrtakster godkendes for 2022.
2.
At fremtidig fastsættelse af gebyrtaksterne sker ved den årlige fastsættelse af øvrige kommunale 
takster.
BESLUTNING
      
Teknik- og Miljøudvalget, 7. april 2022:
Fraværende: Ingen
Indstilles godkendt.
                
Økonomiudvalget, 19. april 2022:
Fraværende: Ingen
Indstilles godkendt.
Byrådet, 26. april 2022:
Fraværende: Ingen
Godkendt.
Bilag
.
